У паняцця ёсць і іншыя значэнні, гл. Хор (значэнні).
**«Хор»** (англ.: Glee — шматгалосы спеў; таксама вядомы як **«Лузеры»**) — тэлесерыял з элементамі мюзіклу, драмы і камедыі, трансліраваны тэлеканалам Fox у Злучаных Штатах Амерыкі і Канадзе. У цэнтры сюжэту — школьны хор «Новыя гарызонты» (англ.: New Directions), створаны ў выдуманай сярэдняй школе Уільяма Макінлі ў Лайме, штат Агая. Сюжэтныя лініі серыяла закранаюць узаемаадносіны паміж харыстамі, у ліку якіх восем галоўных герояў, кіраўніком хору і па сумяшчальніцтве выкладчыкам іспанскай мовы, а таксама ўладным трэнерам школьнай каманды падтрымкі, якая спрабуе зачыніць хор.

Аўтарамі серыяла з’яўляюцца Раян Мэрфі, Брэд Фэлчак і Іэн Брэнан. Пілотны эпізод быў паказаны 19 мая 2009 года, адразу пасля фіналу шоу *American Idol*. Другі эпізод выйшаў 9 верасня 2009 года, а апошні эпізод першага сезону — 9 чэрвеня 2010 года. Другі сезон трансліраваўся з 21 верасня 2010 па 24 мая 2011 года, а трансляцыя трэцяга стартавала з 20 верасня 2011 года. Падбор акцёраў праводзіўся на падставе ўзроўня вакальных і акцёрскіх здольнасцей з прычыны асаблівасцей шоу, якія робяць яго блізкім да мюзіклу. Кампазіцыі, выкананыя ў серыяле, набылі папулярнасць. Увогуле было прададзена больш 21 млн копій сінглаў і 9 млн альбомаў; 80 выпушчаных кампазіцый і 156 сінглаў займалі месцы ў чарце *Billboard Hot 100*, што з’яўляецца найвышэйшым вынікам з часоў The Beatles і Элвіса Прэслі

Серыял атрымаў пераважна станоўчыя водгукі крытыкаў, быў намінаваны на дзевятнаццаць прэмій «Эмі», чатыры прэміі «Залаты глобус», шэсць «Спадарожнікавых узнагарод» і пяцьдзясят сем іншых намінацый. «Хор» двойчы стаў лаўрэатам прэміі «Залаты глобус» у катэгорыі «Лепшы тэлесерыял — камедыя ці мюзікл» — у 2010 і 2011 гадах; у 2010 годзе акцёр Крыс Колфер быў адзначаны ў катэгорыі «Лепшая мужчынская роля другога плану — міні-серыял, тэлесерыял ці тэлестужка». Актрыса Джэйн Лінч атрымала ўзнагароду «Эмі» як «Лепшая актрыса другога плану ў камедыйным серыяле», Ніл Патрык Харыс — як «Лепшы запрошаны акцёр у камедыйным серыяле», а ў 2011 годзе — Гвінет Пэлтрау як «Лепшая запрошаная актрыса ў камедыйным тэлесерыяле».

Сюжэт
-----

Асноўны артыкул: **Спіс эпізодаў тэлесерыяла «Хор»**
Одзін з галоўных герояў Уіл Шустэр, настаўнік іспанскага, пачынае арганізоўваць хор, які займаецца пастаноўкай мюзіклаў. Спачатку калектыў прыцягвае студэнтаў, якія падвяргаюцца здзекаванням з боку аднакласнікаў. Шустэр раскручвае хор, і да яго далучаюцца іншыя ўдзельнікі, якія ўжо не маюць праблем у адносінах з аднагодкамі. Паступова становячыся камандай, харысты знаходзяць упэўненасць у сабе і выпрацоўваюць імунітэт супраць стэрэатыпнай каставай школьнай сістэмы, якая падзяляе навучэнцаў на «папулярных» і «няўдачнікаў».

Зноскі
------

1. ↑  *Kelly, Mike*. 'Glee' series set in a Lima high school has Toledo connection too (англ.)(недаступная спасылка). *The Blade*.  The Toledo Times (17 мая 2009). Архівавана з першакрыніцы 25 мая 2012. Праверана 4 верасня 2011.
2. ↑  *Alessandra Stanley*. Motley Crew of School Misfits Sings, and Annoys the Cool Kids (англ.).  NY Times (18 мая 2009). Праверана 8 верасня 2011.
3. ↑  Fox Broadcasting Company (5 марта 2009). *Fox Holds "Glee" Tryouts After "American Idol" Tuesday, May 19 – New One-Hour Musical Comedy Series to Preview Post-American Idol*. Прэс-рэліз.  Праверана 5 верасня 2011. Архівавана 22 кастрычніка 2013. Архіўная копія **(нявызн.)**(недаступная спасылка). Архівавана з першакрыніцы 22 кастрычніка 2013. Праверана 29 лістапада 2011.
4. ↑  Exclusive: Inside the Hot Business of 'Glee' (англ.). *The Hollywood Reporter*.  Lori Burgess (25 студзеня 2011). Праверана 5 верасня 2011.
5. ↑  *Trust, Gary*. Best Of 2009: By-The-Numbers (англ.). *Billboard* (29 декабря 2009). Праверана 5 верасня 2011.
6. ↑  *Trust, Gary*. Weekly Chart Notes: Rihanna, Gwyneth Paltrow, the Beatles (англ.). *Billboard*.  Prometheus Global Media (24 ноября 2010). Праверана 5 верасня 2011.
7. ↑  Nominations & Winners (англ.)(недаступная спасылка). *Golden Globes*.  Hollywood Foreign Press Association. Архівавана з першакрыніцы 22 кастрычніка 2012. Праверана 7 верасня 2011.
8. 1 2  Nominations & Winners: 2010 (англ.)(недаступная спасылка). *Golden Globes*.  Hollywood Foreign Press Association. Архівавана з першакрыніцы 20 верасня 2012. Праверана 7 верасня 2011.
9. ↑  Glee (англ.).  Academy of Television Arts and Sciences. Праверана 7 верасня 2011.
10. ↑  *ofia M. Fernandez, Stacey Wilson*. Emmys 2011: 'Glee's' Gwyneth Paltrow Wins Best Guest Actress in a Comedy Series (англ.).  HollywoodReporter (10 верасня 2011). Праверана 16 верасня 2011.

Спасылкі
--------

* Лагатып Вікісховішча На Вікісховішчы ёсць медыяфайлы па тэме **Хор (тэлесерыял)**
* fox.com/glee/ — афіцыйны сайт тэлесерыяла «Хор»
* Glee Wiki (англ.) — энцыклапедыя, прысвечаная тэлесерыялу «Хор»
* «Хор» на сайце «*Internet Movie Database*» (англ.)

| ⛭Спіс праграм, трансліраваных тэлеканалам Fox |
| --- |
| Драмы | *Доктар Хаус* (2004—) ·  *Косці* (2005-) ·  *Грань* (2008-) ·  *Хор* (2009-) · *Тэра Новая* (2011-) |
| Камедыі | *Raising Hope* (2010-) ·  *Узлом* (2011-) · *Новенькая* (2011-) |
| Хуткія | *Алькатрас* ·  *Я ненавіджу сваю дачку-падлетка* · *Шукальнік* ·  *Напалеон Дынаміт* |